CELEX: 42008X0222(02)
Language: lv
Date: 2008-02-22 00:00:00
Title: Apvienoto Nāciju Organizācijas Eiropas Ekonomikas komisijas (ANO/EEK) Noteikumi Nr. 101 – vienoti noteikumi par tādu vieglo automobiļu apstiprināšanu, ko darbina tikai iekšdedzes dzinējs vai hibrīds elektrisks spēka piedziņas bloks, attiecībā uz oglekļa dioksīda emisijas un degvielas patēriņa mērījumiem un/vai elektroenerģijas patēriņa un elektriskā diapazona mērījumiem, kā arī par tādu M 1 un N 1 kategoriju transportlīdzekļu apstiprināšanu, kurus darbina tikai elektrisks spēka piedziņas bloks, attiecībā uz elektroenerģijas patēriņa un elektriskā diapazona mērījumiem

22.2.2008   
            
            
               LV
            
            
               Eiropas Savienības Oficiālais Vēstnesis
            
            
               L 48/78
            
          
   Saskaņā ar starptautiskajām publiskajām tiesībām juridisks spēks ir tikai oriģinālajiem ANO/EEK dokumentiem. Šo noteikumu statuss un spēkā stāšanās datums jāpārbauda ANO/EEK statusa dokumenta TRANS/WP.29/343 pēdējā redakcijā, kas pieejama: http://www.unece.org/trans/main/wp29/wp29wgs/wp29gen/wp29fdocstts.html
   Apvienoto Nāciju Organizācijas Eiropas Ekonomikas komisijas (ANO/EEK) Noteikumi Nr. 101 – vienoti noteikumi par tādu vieglo automobiļu apstiprināšanu, ko darbina tikai iekšdedzes dzinējs vai hibrīds elektrisks spēka piedziņas bloks, attiecībā uz oglekļa dioksīda emisijas un degvielas patēriņa mērījumiem un/vai elektroenerģijas patēriņa un elektriskā diapazona mērījumiem, kā arī par tādu M1 un N1 kategoriju transportlīdzekļu apstiprināšanu, kurus darbina tikai elektrisks spēka piedziņas bloks, attiecībā uz elektroenerģijas patēriņa un elektriskā diapazona mērījumiem
   Noteikumu sākotnējās redakcijas 7. papildinājums – spēkā stāšanās datums: 2007. gada 18. jūnijs
   Noteikumu Nr. 101 (publicēti OV L 158, 19.6.2007.) grozījumi
   
      1. punktu groza šādi ((1) zemsvītras piezīmi negroza):
   
      “1.   DARBĪBAS JOMA
      Šos noteikumus piemēro M1 un N1 (1) kategorijas transportlīdzekļiem attiecībā uz:
      
                  a)
               
               
                  oglekļa dioksīda (CO2) emisijas un degvielas patēriņa mērījumiem un/vai elektroenerģijas patēriņa un elektriskā diapazona mērījumiem transportlīdzekļiem, kurus darbina tikai iekšdedzes dzinējs vai hibrīds elektrisks spēka piedziņas bloks;
               
            
                  b)
               
               
                  elektroenerģijas patēriņa un elektriskā diapazona mērījumiem transportlīdzekļiem, kurus darbina tikai elektrisks spēka piedziņas bloks.
               
            Tā neattiecas uz N1 kategorijas transportlīdzekļiem, ja ir spēkā šādi abi nosacījumi:
      
                  a)
               
               
                  šīs kategorijas transportlīdzeklim uzstādītā motora tips ir apstiprināts saskaņā ar Noteikumiem Nr. 49, un
               
            
                  b)
               
               
                  ražotāja N1 kategorijas transportlīdzekļu kopējais ražošanas apjoms gadā visā pasaulē ir mazāks par 2 000 vienībām.”
               
            
   
      Iekļauj šādus jaunus 2.7. un 2.8. punktus:
   
               “2.7.
            
            
               “Kravas automobilis” ir N1 kategorijas mehānisks transportlīdzeklis, kas projektēts un konstruēts vienīgi vai galvenokārt kravu pārvadāšanai.
            
         
               2.8.
            
            
               “Furgons” ir kravas automobilis, kura kabīne ir integrēta virsbūvē.”
            
         
      Bijušo 2.7. līdz 2.16. punktu pārnumurē kā 2.9. līdz 2.18. punktu.
   Noteikumu 3.3. punktu groza šādi:
   
      
                  “3.3.
               
               
                  Transportlīdzekli, kas ir apstiprināmā transportlīdzekļa tipa paraugs, iesniedz tehniskajam dienestam, kas ir atbildīgs par apstiprināšanas testu izpildi. M1 un N1 kategorijas transportlīdzekļiem, kuriem tipa apstiprinājums attiecībā uz emisijām piešķirts saskaņā ar Noteikumiem Nr. 83, testa laikā tehniskais dienests pārbauda, vai šis transportlīdzeklis, ja to darbina tikai iekšdedzes dzinējs vai hibrīds elektrisks spēka piedziņas bloks, atbilst attiecīgajam tipam piemērojamajām robežvērtībām, kā aprakstīts Noteikumos Nr. 83.”
               
            
   Noteikumu 5.2.1. punktu groza šādi:
   
      
                  “5.2.1.
               
               
                  CO2 emisijas un degvielas patēriņu mēra saskaņā ar 6. pielikumā aprakstīto testa procedūru. Transportlīdzekļus, kuri nesasniedz paātrinājuma un maksimālā ātruma vērtības, kas nepieciešamas testa ciklā, jāekspluatē ar pilnīgi nospiestu akseleratora vadības ierīci, līdz tie atkal sasniedz nepieciešamos ekspluatācijas rādītājus. Atkāpes no testa cikla jāreģistrē testa ziņojumā.”
               
            
   Noteikumu 7.1. līdz 7.1.3. punktu groza šādi (iekļaujot atsauci uz jaunu (4) zemsvītras piezīmi):
   
      “7.1.   Transportlīdzekļi, ko darbina tikai iekšdedzes dzinējs, izņemot transportlīdzekļus, kas aprīkoti ar periodiski reģenerējošu emisijas kontroles sistēmu
      Tipa apstiprinājumu var attiecināt uz tā paša tipa transportlīdzekļiem vai cita tipa transportlīdzekļiem, kas atšķiras ar šādiem 4. pielikumā minētiem parametriem, ja tehniskā dienesta izmērītās CO2 emisijas nepārsniedz tipa apstiprinājuma vērtību par vairāk nekā 4 % M1 kategorijas transportlīdzekļiem un par vairāk nekā 6 % N1 kategorijas transportlīdzekļiem.
      
                  7.1.1.
               
               
                  Atskaites masa.
               
            
                  7.1.2.
               
               
                  Maksimālā atļautā masa.
               
            
                  7.1.3.
               
               
                  Virsbūves tips:
                  
                              a)
                           
                           
                              M1 kategorijas transportlīdzekļiem: sedans, hečbeks, paaugstinātas ietilpības transportlīdzeklis, kupeja, kabriolets, daudzfunkcionāls transportlīdzeklis (4);
                           
                        
                              b)
                           
                           
                              N1: kategorijas transportlīdzekļiem: kravas automobilis, furgons.”
                           
                        
            
   
      Iekļauj šādu jaunu (4) zemsvītras piezīmi:
   
      
                  “(4)
               
               
                  Kā noteikts Konsolidētās rezolūcijas par transportlīdzekļu konstrukciju (R.E.3) 7. pielikumā (dokuments TRANS/WP.29/78/1. redakcija/2. grozījumi).”
               
            
   Noteikumu 7.2. punktu groza šādi:
   
      “7.2.   Transportlīdzekļi, ko darbina tikai iekšdedzes dzinējs un kas aprīkoti ar periodiski reģenerējošu emisijas kontroles sistēmu
      Tipa apstiprinājumu var attiecināt uz tā paša tipa transportlīdzekļiem vai cita tipa transportlīdzekļiem, kas atšķiras ar 4. pielikumā minētajiem parametriem, kuri uzskaitīti 7.1.1. līdz 7.1.5. punktā, bet neatšķiras ar 10. pielikumā minētajiem transportlīdzekļu saimes grupas parametriem, ja tehniskā dienesta izmērītās CO2 emisijas nepārsniedz tipa apstiprinājuma vērtību par vairāk nekā 4 % M1 kategorijas transportlīdzekļiem un par vairāk nekā 6 % N1 kategorijas transportlīdzekļiem, piemērojot tādu pašu koeficientu K1.
      Tipa apstiprinājumu var attiecināt arī uz tā paša tipa transportlīdzekļiem, bet ar citu koeficientu K1, ja tehnisko dienestu mērītā koriģētā CO2 vērtība nepārsniedz tipa apstiprinājuma vērtību par vairāk nekā 4 % M1 kategorijas transportlīdzekļiem un par vairāk nekā 6 % N1 kategorijas transportlīdzekļiem.”
   
   Noteikumu 7.4. līdz 7.4.3. punktu groza šādi:
   
      “7.4.   Transportlīdzekļi, ko darbina hibrīds elektrisks spēka piedziņas bloks
      Tipa apstiprinājumu var attiecināt uz tā paša tipa transportlīdzekļiem vai cita tipa transportlīdzekļiem, kas atšķiras ar šādiem 4. pielikumā minētiem parametriem, ja tehniskā dienesta izmērītās CO2 emisijas un elektroenerģijas patēriņš nepārsniedz tipa apstiprinājuma vērtību par vairāk nekā 4 % M1 kategorijas transportlīdzekļiem un par vairāk nekā 6 % N1 kategorijas transportlīdzekļiem.
      
                  7.4.1.
               
               
                  Atskaites masa.
               
            
                  7.4.2.
               
               
                  Maksimālā atļautā masa.
               
            
                  7.4.3.
               
               
                  Virsbūves tips:
                  
                              a)
                           
                           
                              M1 kategorijas transportlīdzekļiem: sedans, hečbeks, paaugstinātas ietilpības transportlīdzeklis, kupeja, kabriolets, daudzfunkcionāls transportlīdzeklis (4);
                           
                        
                              b)
                           
                           
                              N1 kategorijas transportlīdzekļiem: kravas automobilis, furgons.”
                           
                        
            
   
      Iekļauj šādus jaunus 7.5. līdz 7.6.3. punktus:
   
      “7.5.   N1 kategorijas transportlīdzekļu tipa apstiprinājuma attiecināšana uz citiem attiecīgās saimes transportlīdzekļiem, ja tos darbina tikai ar iekšdedzes dzinēju vai ar hibrīdu elektrisku spēka piedziņas bloku
      
                  7.5.1.
               
               
                  N1 kategorijas transportlīdzekļiem, kas ir apstiprināti kā transportlīdzekļu saimes locekļi saskaņā ar 7.6.2. punktā minēto procedūru, tās pašas saimes transportlīdzekļu tipa apstiprinājumu var piemērot tikai tad, ja tehniskais dienests novērtē, ka jaunā transportlīdzekļa degvielas patēriņš nepārsniedz tā transportlīdzekļa degvielas patēriņu, uz kuru pamatots transportlīdzekļu saimes degvielas patēriņš.
                  Apstiprinājumus var arī attiecināt uz transportlīdzekļiem, kas ir:
                  
                              a)
                           
                           
                              līdz 110 kg smagāki nekā testētais saimes transportlīdzeklis, ar noteikumu, ka to masas starpība ar vieglāko saimes transportlīdzekli nepārsniedz 220 kg,
                           
                        
                              b)
                           
                           
                              ar zemāku kopējo pārnesuma skaitli nekā testētajam saimes transportlīdzeklim, ja atšķirību iemesls ir tikai riepu izmērs, un
                           
                        
                              c)
                           
                           
                              atbilstoši transportlīdzekļu saimei visos pārējos aspektos.
                           
                        
            
                  7.5.2.
               
               
                  N1 kategorijas transportlīdzekļiem, kas ir apstiprināti kā transportlīdzekļu saimes locekļi saskaņā ar 7.6.3. punktā minēto procedūru, tās pašas saimes transportlīdzekļu tipa apstiprinājumu var piemērot tikai tad, ja tehniskais dienests novērtē, ka jaunā transportlīdzekļa degvielas patēriņš nepārsniedz robežvērtības, kas noteiktas diviem saimes transportlīdzekļiem ar attiecīgi augstāko un zemāko degvielas patēriņu.
               
            7.6.   N1 kategorijas transportlīdzekļu apstiprināšana transportlīdzekļu saimē, ja tos darbina tikai ar iekšdedzes dzinēju vai ar hibrīdu elektrisku spēka piedziņas bloku
      N1 kategorijas transportlīdzekļus var apstiprināt saimē atbilstoši 7.6.1. punktam saskaņā ar 7.6.2. punktā vai 7.6.3. punktā minēto metodi.
      7.6.1.   Šajā direktīvā N1 kategorijas transportlīdzekļus var grupēt saimē, ja ir identiski vai līdz zināmai robežai vienādi šādi parametri.
      
                  7.6.1.1.
               
               
                  Identiskie parametri ir šādi:
                  
                              a)
                           
                           
                              ražotājs un tips, kā noteikts 4. pielikuma 2. punktā;
                           
                        
                              b)
                           
                           
                              dzinēja darba tilpums;
                           
                        
                              c)
                           
                           
                              emisiju kontroles sistēmas tips;
                           
                        
                              d)
                           
                           
                              degvielas sistēmas tips, kā noteikts 4. pielikuma 6.7.2. punktā.
                           
                        
            
                  7.6.1.2.
               
               
                  Šādiem parametriem ir jābūt turpmāk aprakstītajās robežās:
                  
                              a)
                           
                           
                              kopējais pārnesuma skaitlis (ne vairāk kā par 8 % pārsniedz zemāko), kā noteikts 4. pielikuma 6.10.3. punktā,
                           
                        
                              b)
                           
                           
                              atskaites masa (ne vairāk kā 220 kg vieglāka par smagāko),
                           
                        
                              c)
                           
                           
                              frontālā daļa (ne vairāk kā 15 % mazāka par lielāko),
                           
                        
                              d)
                           
                           
                              dzinēja jauda (ne vairāk kā 10 % mazāka par lielāko).
                           
                        
            7.6.2.   Transportlīdzekļu saimi, kā noteikts 7.6.1. punktā, var apstiprināt, ja CO2 emisijas un degvielas patēriņa dati ir vienādi visiem saimes transportlīdzekļiem. Tehniskajam dienestam testa nolūkā jāizvēlas viens saimes transportlīdzeklis, kuram atbilstoši tehniskā dienesta viedoklim ir vislielākā CO2 emisija. Mērījumus veic saskaņā ar 5. punkta un 6. pielikumā norādījumiem, savukārt rezultātus, kas iegūti saskaņā ar 5.5. punktā aprakstīto metodi, izmanto kā tipa apstiprinājuma vērtības, kas raksturīgas visiem saimes transportlīdzekļiem.
      7.6.3.   Transportlīdzekļus, kas saskaņā ar 7.6.1. punktu ir sagrupēti saimē, var apstiprināt ar individuāliem CO2 emisiju un degvielas patēriņa datiem katram saimes transportlīdzeklim. Tehniskais dienests testa nolūkā izvēlas divus transportlīdzekļus, kuriem saskaņā ar tehniskā dienesta viedokli ir attiecīgi vislielākā un vismazākā CO2 emisija. Mērījumus veic, kā norādīts 5. punktā un 6. pielikumā. Ja ražotāja norādītie dati par šiem diviem transportlīdzekļiem nepārsniedz 5.5. punktā minētās robežvērtības, kā tipa apstiprinājuma vērtības var izmantot CO2 emisijas datus, ko ražotājs norādījis attiecībā uz visiem saimes transportlīdzekļiem. Ja ražotāja norādītie dati neatbilst minētajām robežvērtībām, tipa apstiprinājumam izmanto saskaņā ar 5.5. punktā minēto metodi iegūtos rezultātus, un tehniskais dienests papildu testiem izvēlas atbilstošu skaitu citu saimes transportlīdzekļu.”
   
   
      4. PIELIKUMS
   
   NOSAUKUMU groza šādi (iekļaujot atsauci uz jaunu (6) zemsvītras piezīmi):
   
      “PAZIŅOJUMS (6)”
   
   
      Iekļauj šādu jaunu (6
      ) zemsvītras piezīmi:
   
      
                  “(6)
               
               
                  Attiecībā uz transportlīdzekļiem, kas ir apstiprināti saimē saskaņā ar 7.6. punktu, šis paziņojums ir jāiesniedz par katru atsevišķu saimes transportlīdzekli.”
               
            
   Pielikuma 6.3. punktu groza šādi (iekļaujot jaunu atsauci uz (7) zemsvītras piezīmi):
   
      6.3.   Virsbūves tips:
      
                  6.3.1.
               
               
                  M1 kategorijas transportlīdzekļiem: sedans, hečbeks, paaugstinātas ietilpības transportlīdzeklis, kupeja, kabriolets, daudzfunkcionāls transportlīdzeklis (2) (7);
               
            
                  6.3.2.
               
               
                  N1 kategorijas transportlīdzekļiem: kravas automobilis, furgons (2).”
               
            
   Iekļauj šādu jaunu (7) zemsvītras piezīmi:
   
      
                  “(7)
               
               
                  Kā noteikts Konsolidētās rezolūcijas par transportlīdzekļu konstrukciju (R.E.3) 7. pielikumā (dokuments TRANS/WP.29/78/1. redakcija/2. grozījumi).”
               
            
   Pielikuma 7. punktu groza šādi:
   
      7.   Tipa apstiprinājuma vērtības:”